CELEX: C2006/294/96
Language: el
Date: 2006-12-02 00:00:00
Title: Υπόθεση T-416/04: Απόφαση του Πρωτοδικείου της 27ης Σεπτεμβρίου 2006 — Κοντούλη κατά Συμβουλίου (Υπάλληλοι — Σύνταξη αναπηρίας — Διορθωτικός συντελεστής — Προσδιορισμός του τόπου κατοικίας — Ανάκληση διοικητικής πράξεως — Δικαιολογημένη εμπιστοσύνη)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/46
            
         Απόφαση του Πρωτοδικείου της 27ης Σεπτεμβρίου 2006 — Κοντούλη κατά Συμβουλίου
   (Υπόθεση T-416/04) (1)
   
   (Υπάλληλοι - Σύνταξη αναπηρίας - Διορθωτικός συντελεστής - Προσδιορισμός του τόπου κατοικίας - Ανάκληση διοικητικής πράξεως - Δικαιολογημένη εμπιστοσύνη)
   (2006/C 294/96)
   Γλώσσα διαδικασίας: η αγγλική
   Διάδικοι
   
      Προσφεύγουσα: Άννα Κοντούλη (εκπρόσωποι: αρχικά Β. Ακριτίδης και Μ. Τραγαλού, στη συνέχεια Β. Ακριτίδης, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Sims και Δ. Ζαχαρίου)
   Αντικείμενο της υποθέσεως
   Αφενός, προσφυγή περί ακυρώσεως της αποφάσεως του Συμβουλίου της 5ης Δεκεμβρίου 2003, περί ανακλήσεως του δικαιώματος εφαρμογής, όσον αφορά τη σύνταξη αναπηρίας της προσφεύγουσας-ενάγουσας, του διορθωτικού συντελεστή για το Ηνωμένο Βασίλειο και, αφετέρου, αγωγή αποζημιώσεως.
   Διατακτικό της αποφάσεως
   Το Πρωτοδικείο αποφασίζει:
   
               1.
            
            
               Ακυρώνει την απόφαση του Συμβουλίου της 5ης Δεκεμβρίου 2003, περί ανακλήσεως της εφαρμογής, όσον αφορά τη σύνταξη αναπηρίας της προσφεύγουσας-ενάγουσας, του διορθωτικού συντελεστή για το Ηνωμένο Βασίλειο καθόσον της αφαιρεί το σχετικό δικαίωμα, αναδρομικά για το διάστημα από 1ης Μαΐου 2003 μέχρι 31 Δεκεμβρίου 2003.
            
         
               2.
            
            
               Απορρίπτει την προσφυγή-αγωγή κατά τα λοιπά.
            
         
               3.
            
            
               Καταδικάζει το Συμβούλιο στα δικά του δικαστικά έξοδα και στο ένα τρίτο των εξόδων της προσφεύγουσας-ενάγουσας.
            
         
      (1)  EE C 31 της 5.2.2005.